Beka uyihlo nonyoko, ukuze yolulwe imihla yakho emhlabeni akunikayo uYehova 
uThixo wakho. Eksodus 20:12 


Ugegesho lukaY ehova, nyana wam, musa ukulucekisa; ungadinwa kukugegesha kwakhe; 
Kuba lo amthandayo uYehova uyamohlwaya; njengoyise kunyana akholiswayo nguye. 
IMizekeliso 3:11-12 


Imizekeliso kaSolomon. Unyana olumkileyo uyamvuyisa uyise; Ke unyana osisinyabi 
sisingqala sonina. IMizekeliso 10:1 


Mphulaphule uyihlo, lowo wakuzalayo, Ungamdeli unyoko akuba mkhulu. IMizekeliso 
23:22 


Nina bantwana, baveni abazali benu ngokwabaseNkosini; kuba oko kububulungisa. Beka 
uyihlo nonyoko; wona lowo ngumthetho wokuqala onedinga; ukuze kulunge kuwe, ube 
nexesha elide emhlabeni. Efese 6:1-3 


Beka uyihlo ngentliziyo yakho yonke, Ungabulibali umvandedwa kanyoko. Khumbula 
ukuba wazalwa ngabo; ungathini na ukubabuyekeza ngezinto abakwenzele zona? 
INtshumayeli 7:27-28 


INtshumayeli 3:1-16 

1 Ndiveni uyihlo, bonyana, nenze emveni koko, ukuze nisinde. 

2 Ngokuba iNkosi imnike uzuko uyise phezu koonyana, Igunya likanina phezu koonyana. 
3 Ombeka uyise ucamagushela izono zakhe; 

4 Obeka unina unjengoziqwebela ubutyebi. 

5 Obeka uyise uya kuba novuyo lwabantwana bakhe; yaye xa ethandaza uya kuviwa. 
6 Ombeka uyise woba nemihla emininzi; ke yena othobela uNdikhoyo uya kuba 
ngumthuthuzeli kanina. 

7 Owoyika uYehova uya kumbeka uyise, akhonze abazali bakhe njengenkosi yakhe. 
8 Beka uyihlo nonyoko, ngentetho nangesenzo, ukuze ube phezu kwakho intsikelelo 
evela kubo. 

9 Kuba intsikelelo kayise iyazinzisa izindlu zabantwana; ke sona isiqalekiso sikanina 
sinyothula iziseko. 

10 Musa ukughayisa ngehlazo likayihlo; ngokuba ihlazo likayihlo aliluzuko kuwe. 

11 Kuba uzuko Iwendoda luvela kuyise; Nonina usisingcikivo kubantwana. 

12 Nyana wam, mncede uyihlo ebudaleni bakhe, Ungamenza buhlungu yonke imihla 
yokudla kwakhe ubomi; 

13 Ke ukuba ithe yaphelelwa yinggondo, monde naye; uze ungamdeli xa usenamandla 
onke. 

14 Ngokuba ukuphumla kukayihlo akuyi kulityalwa; 

15 Ngemini yosizi lwakho liya kukhunjulwa; nezono zakho ziya kunyibilika, 
njengomkhenkce ekufudumaleni. 

16 Lowo ushiya uyise unjengomnyelisi; Omqumbisayo unina, ugalekisiwe; 


